Diari Oficial de la Generalitat Valenciana


Sumari del DOGV 1741, del 10-03-1992 (1992/824187)

ORDRE de 19 de febrer de 1992, del Conseller de Cultura, Educació i Ciència, per la qual convoca el Certamen Juvenil de Poesia Miguel Hernández 1992 de la Comunitat Valenciana.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/19/(3)/dof/vci/html**

### Dades del document

Número de DOGV
:   1741

Data del DOGV
:   10-03-1992

Secció del DOGV
:   DISPOSICIONS GENERALS

Número del document
:   1992/824187


Data del document
:   19-02-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 19 de febrer de 1992, del Conseller de Cultura, Educació i Ciència, per la qual convoca el Certamen Juvenil de Poesia Miguel Hernández 1992 de la Comunitat Valenciana.  
L'article 3 de la Llei de la Generalitat Valenciana 4/1989, de 26 de juny, de l?Institut Valencià de la Joventut, confereix a aquesta entitat autònoma, entre altres, la funció de potenciar la promoció sócio-cultural de la joventut.  
En virtut d'això, i d'acord amb el que disposa l'article 35 de la Llei de la Generalitat Valenciana 5/1983, de 30 desembre, del Govern Valencià,  
ORDENE:  
Article primer  
La convocatòria del Certamen Juvenil de Poesia Miguel Hernández 1992 de la Comunitat Valenciana, el qual es regeix per les bases que s'inclouen a l'annex d'aquesta ordre.  
Article segon  
L'import màxim dels premis que es concediran en aquest certamen serà de vuit-centes setanta mil (870.000) pessetes, que s'abonaran a càrrec del capítol 2, aplicació pressupostària 228.8 del pressupost de l'Institut Valencià de la Joventut 1992.  
La quantia de cada un dels premis serà especificada en la base 6 a de l'annex d'aquesta ordre.  
El Lliurament de premis s'efectuarà en un acte públic que s'organitzarà per aquest motiu al mes d'abril de 1992; els premis s'abonaran mitjançant un xec bancari nominal als interessats.  
DISPOSICIONS FINALS  
Primera  
Faculte el Director de l'Institut Valencià de la Joventut perquè dicte les normes complementàries que s'escaiguen per dur a terme el que disposa aquesta ordre.  
Segona  
Aquesta ordre vigeix el mateix dia que es publique al Diari Oficial de la Generalitat Valenciana.  
València, 19 de febrer de 1992.  
El Conseller de Cultura, Educació i Ciència,   
ANDREU LÓPEZ I BLASCO  
ANNEX  
Certamen Juvenil de Poesia Miguel Hernàndez 92  
Bases  
1. Participants  
Podran participar en el Certamen Juvenil de Poesia Miguel Hernández, els joves que hagen nascut o residesquen en l?àmbit territorial de la Comunitat Valenciana, compresos entre els 14 i els 26 anys.  
2. Categories S'estableixen dues categories:  
A: de 14 a 17 .anys   
B: de 18 a 26 anys.   
Cada categoria tindrà dues seccions:  
Valencià   
Castellà  
3. Inscripcions  
Es realitzaran als serveis territorials de Cultura i Educació (Negociat de Joventut) de:  
Alacant: C/ de Carratalà, 47. Tel. (96) 590 10 00.  
Castelló: C/ Major, 91. Tel. (964) 22 52 12.  
València: Av. Navarro Reverter, 2. Tel. (96) 373 88 11.  
O als centres d'informació de l?Oficina d'Informació, Iniciatives i Reclamacions o per qualsevol dels mitjans establerts per L'article 66 de la Llei de Procediment Administratiu.  
4. Termini d'inscripció  
Les inscripcions podran realitzar-se en el termini de 15 dies naturals, comptats a partir de la publicació en el DOGV.  
5. Característiques de les obres  
5.1. Les obres hauran de ser inèdites i escrites en valencià o castellà, segons la secció.  
5.2. Els treballs que concórreguen consistiran en:  
Categoria A: tres poemes.  
Categoria B: una col·lecció de poemes.  
En ambdós casos, sense limitació en extensió, tema o estil.  
5.3. Els treballs es presentaran escrits a màquina, a doble espai, per triplicat i sense firmar, i aniran dins d'un sobre tancat, en l?exterior del qual figurarà únicament el lema o títol del treball, la categoria i la secció; a més a més, es presentarà una plica tancada amb el mateix lema, en l?interior de la qual hi haurà la fitxa d'inscripció que figura com a annex a aquesta convocatòria i una fotocòpia del DNI.  
6. Premis  
En un acte públic que tindrà Lloc a Alacant al mes d'abril, amb motiu de l'aniversari de la mort del poeta Miguel Hernández, es farà el lliurament de premis, que seran els següents.  
Categoria A (14 a 17 anys)  
Valencià:  
1r. 70.000 PTA   
2n. 45.000 PTA   
3r. 35.000 PTA  
Castellà:  
1r. 70.000 PTA   
2n. 45.000 PTA   
3r. 35.000 PTA   
Categoria B (18 a 26 anys)  
Valencià:  
1r. 130.000 PTA i Publicació del poema premiat   
2n. 85.000 PTA   
3r. 70.000 PTA  
Castellà:  
1r. 130.000 PTA i publicació del poema premiat   
2n. 85.000 PTA   
3r. 70.000 PTA  
7. Jurat  
Un jurat, designat pel Director de l?Institut Valencià de la Joventut, i compost per quatre vocals i un Secretari, concedirà els premis previstos en la base 6a. El veredicte serà inapel·lable, i els premis podran ser declarats deserts.  
8. Cada autor només podrà obtenir un premi en aquesta convocatòria.  
9. Els treballs no premiats, seran tornats als seus autors i se'ls remetrà al domicili que indiquen en la plica.  
10. L'Institut Valencià de la Joventut podrà publicar les dades de la fitxa d'inscripció.  
11. La participació en el certamen comporta la plena acceptació d'aquestes bases.  
Fitxa d'inscripció  
Lema:   
Categoria   
Secció:   
Autor  
Nom:   
Cognoms:   
DNI:   
Domicili:   
Població:   
Teléfon:   
Data de naixement:   
Currículum:


Còpia Permalink ELI